钦定古今图书集成/明伦汇编/氏族典/第407卷 > 《廖用贤尚友录》 > 许惇
## 钦定古今图书集成/明伦汇编/氏族典/第407卷 > 《廖用贤尚友录》 > 许惇

按《北齐书许惇传》，“惇字季良，高阳新城人也。父护，魏
高阳、章武二郡太守。惇任司徒主簿，以能判断见知，
时人号为‘入铁主簿。稍迁阳平太守，迁魏尹，出拜齐
州刺史，转梁州刺史，治并有声，迁殿中尚书。惇美须
髯，省中号为长鬣公。显祖尝因酒酣，握惇须髯，以刀
截之，惇惧，因不复敢长，时人又号为齐须公’。”世祖践
阼，领御史中丞，为胶州刺史，寻追为司农卿，又迁大
理卿，再为度支尚书，赐爵万年县子。以年老致仕，卒。
子文纪，武平末度支郎中。文纪弟文经，武平末殿中
侍御史。隋开皇初兼通直散骑常侍，卒于相州刺史。